Vyhodnotenie pripomienkového konania

Spôsob pripomienkového konania: bežný

Zoznam oslovených subjektov:	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny,
Ministerstvo financií SR, 
Ministerstvo hospodárstva SR,
Ministerstvo dopravy, pôšt a telekomunikácií SR,
Ministerstvo výstavby a regionálneho rozvoja SR,
Ministerstvo vnútra SR,
Ministerstvo obrany SR,
Ministerstvo spravodlivosti SR,
Ministerstvo zahraničných vecí SR,
Ministerstvo práce, sociálnych vecí a rodiny SR,
Ministerstvo životného prostredia SR,
Ministerstvo školstva SR,
Ministerstvo kultúry SR,
Ministerstvo zdravotníctva SR,	
Úrad vlády SR
Odbor vládnej agendy Úradu vlády SR
Štatistický úrad SR
Úrad pre normalizáciu, metrológiu a skúšobníctvo
Úrad pre verejné obstarávanie
Národná banka Slovenska

	Ďalej pripomienky poslali:	Úrad pre reguláciu sieťových odvetví
		Slovnaft, a.s.
		Slovenská poľnohospodárska a potravinárska komora

	Zaslali do stanoveného termínu:	MF SR, MH SR,  MDPT SR, MVRR SR, MV SR, MO SR, 
			MS SR, MZV SR, MPSVR SR, MŽP SR, MŠ SR, MK SR, MZ SR, Úrad 
		vlády SR, OVA Úradu vlády SR, ŠÚ SR, ÚNMS SR, ÚVO, NBS, ÚRSO, Slovnaft, a.s., SPPK
				
	Zaslali po termíne:	1
	Vôbec nezaslali:	0
	Subjekty, ktoré nemali pripomienky:	MDPT SR, MV SR, MO SR, MS SR, MZV SR, MK SR, MZ SR, ŠÚ SR,
		ÚNMS SR

	Počet vznesených pripomienok, z toho zásadných:	45/13	
	Počet akceptovaných:	38
	Počet neakceptovaných, z toho počet zásadných: 	4/0
	Počet čiastočne akceptovaných:	2
Rozporové konanie: 	Uskutočnili sa dve rozporové konania 12.02.2008 s MH SR a 13.02.2008 s ÚRSO. Rozpory boli odstránené, pripomienky MH SR a ÚRSO boli akceptované.	

Rezort	Pripomienka	Typ	Vyh.	Spôsob vyhodnotenia	Poznámka	
Kancelária PPVL	V doložke vplyvov uvádzať platný zákon č. 24/2006  o posudzovaní vplyvov na životné prostredie a o zmene a doplnení niektorých zákonov	Z	A	Text upravený		
MF SR	1. Z návrhu uznesenia vlády SR z bodu B. 4 vypustiť  ministra financií a predmetnú úlohu uložiť a smerovať výhradne na ministra školstva SR s tým, že  navrhované prostriedky v sume 40 mil. Sk ročne na realizáciu štátneho programu „Výskum a vývoj technológií pestovania, spracovania a využitia biomasy na energetické účely“ v rokoch 2009 – 2013 zabezpečí v rámci schválených limitov výdavkov rozpočtovej kapitoly Ministerstva školstva SR. Pripomienka je zásadná. 
2. V nadväznosti na predchádzajúcu zásadnú pripomienku, doložku finančných, ekonomických, environmentálnych vplyvov, vplyvov na zamestnanosť a podnikateľské prostredie  dopracovať tak, že  z nej bude jednoznačné koľko prostriedkov sa predpokladá vynaložiť na jednotlivé výdavky spojené s realizáciou Akčného plánu využívania biomasy podľa jednotlivých rokov, rozpočtových kapitol a zdrojov financovania (t.j. z prostriedkov štátneho rozpočtu, rozpočtu EÚ, prostriedkov na spolufinancovanie) s tým, že  realizácia opatrení akčného plánu bude realizovaná v rámci  limitov rozpočtových prostriedkov zainteresovaných kapitol schválených vládou v rozpočte verejnej správy  na roky 2008 až 2010.  Do doložky žiadam doplniť i kvantifikáciu a zdrojové krytie navrhovanej podpory pestovania energetických plodín (v súlade s nariadením Rady EK). Pripomienka je zásadná. 	Z

Z	A

A	Vypustený bod B.4

Text dopracovaný 		
MH SR	1. z bodu B.3. ukladacej časti návrhu uznesenia vlády SR žiadam vypustiť ministra hospodárstva. 
Uložená úloha navrhuje každoročne pri príprave legislatívneho plánu vlády na príslušný rok predkladať po vykonanej analýze návrhy zákonov a nariadení vlády potrebných na realizáciu akčného plánu využívania biomasy, pričom z textu predkladaného materiálu nie sú určené konkrétne zámery novelizácie predpisov a úloha je týmto nejasná a nekonkrétna. Okrem toho všetky rezorty pri príprave legislatívneho plánu vychádzajú zo schváleného Rámcového plánu legislatívnych úloh vlády na IV. volebné obdobie, vypracovaného v súlade s Programovým vyhlásením vlády a schválením predloženého návrhu akčného plánu vládou SR sa tento stane pre členov vlády záväzným a teda pri príprave plánu legislatívnych úloh vlády sú rezorty povinné ho zohľadniť. S návrhom úlohy v bode B.3. nesúhlasím aj z dôvodu, že MH SR pripravuje a následne predloží do legislatívneho procesu návrh zákona o podpore obnoviteľných zdrojov energie (OZE). Zámerom tohto zákona je nastaviť stabilné podnikateľské prostredie v oblasti využívania OZE, a preto nie je žiadúce navrhovať každoročné legislatívne zmeny;
2. v časti materiálu  „Priority v energetickom, využívaní biomasy“ v rámci legislatívno-technických opatrení na strane 17 žiadam pod vetou „V oblasti energetiky, prenosových sústav a distribučných sústav ide o novelizáciu nižšie uvedených právnych predpisov:“ vypustiť prvú, tretiu a štvrtú odrážku, pretože z materiálu jednoznačne nevyplýva, čo je potrebné v uvedených zákonoch novelizovať. Ako už bolo uvedené v predchádzajúcom bode, legislatívne prostredie v energetike pre oblasť OZE upraví pripravovaný zákon o podpore OZE;
3. v materiáli, v tej istej časti v rámci oblasti využívania biomasy na energetické účely na strane 18 vypustiť:
-  opatrenie v bode 1 – „Podľa uznesenia vlády SR č. 383/2007 z 25. apríla 2007 v termíne do 30. 3. 2008 vypracovať návrh zákona o obnoviteľných zdrojoch energie.“.
Vypracovanie predmetného návrhu zákona o podpore OZE je už v procese prípravy a opatrenie vytvára duplicitu s úlohou z uznesenia vlády SR č. 383/2007, čo je v rozpore s Metodickým pokynom na prípravu a predkladanie materiálov na rokovanie vlády; 
-   opatrenie v bode 2 – „... je potrebné novelizovať zákon č. 276/2001 Z.z. o regulácii v sieťových odvetviach ... v termíne do 31.12.2008 “. 
Úloha z uznesenia vlády SR č. 383/2007 odporúča predsedovi Rady pre reguláciu zohľadňovať Stratégiu vyššieho využitia obnoviteľných zdrojov energie v SR v regulačnej politike. Návrh regulačnej politiky na nastávajúce regulačné obdobie vypracováva Rada pre reguláciu a tento návrh odsúhlasí MH SR. Navyše v navrhnutom materiáli sa neuvádzajú existujúce bariéry, ktoré bránia dynamickému rozvoju využívania biomasy na výrobu tepla, a ktoré je potrebné odstrániť v novele zákona č. 276/2001 Z.z. o regulácii v sieťových odvetviach v znení neskorších predpisov a čo teda má byť predmetom novelizácie uvedeného zákona; 
-  z opatrenia v bode 3 MH SR ako zodpovednú osobu, pretože MH SR nie je spolugestorom pre novelizáciu zákona o verejnom obstarávaní, ku ktorému už prebieha legislatívny proces.
4. do materiálu doplniť vplyv návrhu Akčného plánu využívania biomasy na potravinovú bezpečnosť pri zvýšení využívania biomasy na energetické účely;
5. konkretizovať a dopracovať návrhy zmien, ktoré budú predmetom  novelizácie legislatívnych predpisov z oblasti pôdohospodárstva za účelom podpory plnenia cieľov Akčného plánu využívania biomasy.	Z

Z

Z

O

O
	A

A

A

A

N

Text vypustený

Text vypustený

Text doplnený

Text kapitoly preformulovaný		
MDPT SR	Bez pripomienok					
MVRR SR	V materiáli na str. 25 v časti "Legislatíva platná v EÚ" uvádzať správne názvy jednotlivých smerníc ES:
- Smernica Európskeho parlamentu a Rady 2001/77/ES z 27. januára 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou,
- Smernica Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave.	O	A	Názvy opravené		
MV SR	Bez pripomienok					
MO SR 	Bez pripomienok					
MS SR	Bez pripomienok					
MZV SR	Bez pripomienok					
MPSVR SR	V  doložke finančných, ekonomických, environmentálnych vplyvov, vplyvov na zamestnanosť a podnikateľské prostredie v bode 4. písm. b) a c)  vypustiť   slovo „pôdohospodárskej“ a ponechať len  slovo „biomasy“ bez bližšieho určenia. Vychádzajúc z navrhovaného  akčného plánu  možno objektívne predpokladať, že zavádzanie technológií pestovania, spracovania a využívania akejkoľvek biomasy  (nie len pôdohospodárskej) na energetické účely bude mať vplyv  na  vytvorenie nových pracovných miest. 	O	N			
MŽP SR	V doložke uviesť platný zákon o posudzovaní vplyvov na životné prostredie č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov	O	A	Text opravený		
MŠ SR	1. Vypustiť bod B.4 z návrhu uznesenia 
2. Do prílohy č.1 materiálu do bodu č. 3 Operačný program „Výskum a vývoj“ zaradiť možnosť financovania výskumu a vývoja využívania biomasy v rámci plnenia opatrenia 2.1 Podpora sietí excelentných pracovísk výskumu a vývoja ako pilierov rozvoja regiónu a podpora nadregionálnej spolupráce prostredníctvom rámcovej aktivity 2.1.2: Podpora významných výskumných a vývojových projektov v oblastiach so strategickým významom pre ďalší rozvoj hospodárstva a spoločnosti (12 vecných priorít výskumu a vývoja v SR, potreby kľúčových priemyselných odvetví SR, zvyšovanie kvality života a potreby udržateľného rozvoja hospodárstva).	Z
Z	A
A	Text vypustený
Text doplnený		
MK SR	Bez pripomienok					
MZ SR	Bez pripomienok					
Úrad vlády SR	- v návrhu uznesenia vlády SR v bode B.1 doplniť text na „...predkladať na rokovanie vlády informáciu...“ a termín na „každoročne do 31. marca počnúc rokom 2009“,
- v návrhu uznesenia vlády SR úlohu pre podpredsedu vlády a ministra školstva  upraviť v bode B.2 nasledovne: „B.2. v spolupráci s ministerkou pôdohospodárstva a ministrom hospodárstva zabezpečiť vo väzbe...“ a termín na „ v etape prípravy štátnych programov výskumu a vývoja v roku 2008“,
- v návrhu uznesenia vlády SR text úlohy v bode B.3 nahradiť textom: „ B.3. zabezpečiť v rámci Plánu legislatívnych úloh vlády SR prípravu návrhov právnych predpisov podľa legislatívnych opatrení v 4. časti materiálu – (termín:) priebežne“,
- v návrhu uznesenia vlády SR text úlohy v bode B.4 upraviť  na „ ...40 mil. Sk na zabezpečenie štátneho programu...“,
- preambulu 3. časti na konci (na str. 7) doplniť vetou „...v jednotlivých regiónoch.  K tomu bude nutné vyriešiť a realizovať koordinovaný systém regionálnych dispečingov pre predaj a výdaj jednotlivých druhov biomasy“,
- rovnakú ako uvedenú  vetu alebo vetu v podobnom zmysle doplniť do časti 3.5 napr. ako druhú vetu v poradí,  
- na str. 17 v odrážke týkajúcej sa novelizácie zákona č. 326/2005 označenie „LPH“ nahradiť označením „LHP“.	O

O

O

O

O

O

O	A

ČA

A

N

A

A

A	Text upravený

V roku 2008 nebudú realizované štátne programy

Text upravený

Bod B.4 je vypustený
Text doplnený

Text doplnený

Text opravený		
OVA Úradu vlády SR	Štylistické a jazykové úpravy	O	A			
ŠÚ SR	Bez pripomienok					
ÚNMS SR	Bez pripomienok					
ÚVO	1. K návrhu Uznesenia vlády Slovenskej republiky – k navrhovanej úlohe B 3.:
Vypustiť uloženie navrhovanej úlohy pre predsedu Úradu pre verejné obstarávanie.
2. K bodu 3. Legislatívno-technických opatrení „Opatrenia v oblasti využívania biomasy na energetické účely“ v časti 4. „Priority v energetickom využívaní biomasy“ vlastného materiálu:Vypustiť bod 3 v celom rozsahu.
Odôvodnenie:
		Zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)            v § 35 upravuje kritériá na vyhodnotenie ponúk. V etape vyhodnocovania ponúk sa na základe vopred stanovených a zverejnených kritérií vyberá najlepšia ponuka a to buď na základe najnižšej ceny alebo ekonomicky najvýhodnejšej ponuky. Kritérium ekonomicky najvýhodnejšej ponuky je kritériom, ktoré v sebe zahŕňa viaceré kritériá, na základe ktorých sa porovnávajú a vyhodnocujú predložené ponuky, napríklad cena, technické vyhotovenie, funkčné charakteristiky, enviromentálne charakteristiky, prevádzkové náklady, efektívnosť prevádzkových nákladov.
Výpočet kritérií, na základe ktorých je možné hodnotiť ponuky, nie je v zákone o verejnom obstarávaní ustanovený vyčerpávajúcim spôsobom. Určenie kritérií na vyhodnotenie ponúk však musí súvisieť s predmetom zákazky, ktorý si na základe technických špecifikácií definuje verejný obstarávateľ/obstarávateľ. Technické špecifikácie a kritériá na vyhodnotenie ponúk môžu byť aj vzájomne prepojené. Kritériami na vyhodnotenie ponúk pri hodnotení najvýhodnejšej ponuky môžu byť aj prevádzkové náklady a ich efektívnosť, na základe ktorých je možné hodnotiť aj náklady na životný cyklus obstarávaných technológií a produktov.
Na základe uvedeného je zrejmé, že požiadavka na doplnenie kritérií na vyhodnotenie ponúk o analýzu životného cyklu obstarávaného tovaru je nadbytočná, nakoľko už teraz platný zákon o verejnom obstarávaní subsumuje toto kritérium v ustanovení § 35 ods. 3 ako prevádzkové náklady a efektívnosť prevádzkových nákladov. Rovnako má verejný obstarávateľ/obstarávateľ kompetenciu stanoviť požiadavky na predmet zákazky v technických špecifikáciách podľa § 34 zákona o verejnom obstarávaní.	Z

Z	A

A	Text vypustený

Text vypustený		
NBS 	Pre výkon menovej politiky NBS je dôležité, aby sa navrhovaným riešením nezvýšil deficit verejných financií. V dôsledku uvedeného je potrebné, aby dopady na štátny rozpočet boli riešené v rámci schválených limitov rozpočtovej kapitoly Ministerstva pôdohospodárstva SR.	O	A	Uvedené v materiáli		
ÚRSO	1.Úradu nebol doručený oznam o materiáli na pripomienkové konanie a podľa dostupných informácií sme ani neboli zaradení do rozdeľovníka medzi pripomienkujúce subjekty. Z predmetného materiálu vyplýva, že sa úzko dotýka našej činnosti a následne obsahuje  povinnosti, ktoré sú nám určené.
 2.Cieľ akčného plánu využívania biomasy je vypracovaný len čiastočne preto, že absentuje praktické využívanie biomasy v konkrétnych regiónoch a podporné systémy nie sú dosť konkrétne v tom, že nie sú stanovené transparentné formy štátnej pomoci alebo pomoci EÚ. 
3.V predloženom materiáli na str. 14 je konštatované, že domáca spotreba štiepok je pomalšia ako ich výroba. Všeobecne známa príčina nie je pomenovaná. Je známe, že výrobné kapacity sa budujú s podporou z rôznych zdrojov a výrobcovia sa svoju produkciu snažia umiestniť na ďalších zahraničných trhoch. Táto problematika ďalej v materiáli nie je podrobnejšie upravená.
4.V materiáli je uvedené na str. 3, že nižšie ceny energie pozitívne ovplyvnia konkurencieschopnosť regiónov. S týmto konštatovaním je možné súhlasiť, ale energia vyrobená z obnoviteľných zdrojov – hlavne elektrina je cenovo vyššia ako z iných zdrojov.
5.Na str. 16 sú popísané priority, v prílohe č. 1 je uvedené, že na MH-SR a MŽP sú pripravené operačné programy na podporu a využívanie obnoviteľných zdrojov. Tieto programy nie sú dostatočne transparentne zverejnené. 
6.Na str.17 sú uvedené predpisy z oblasti energetiky, ale nie je konkretizované, ktoré ustanovenia je potrebné zmeniť v jednotlivých predpisoch a aký to bude mať dopad na ceny energií a ako bude nárast cien eventuálne kompenzovaný. 
7. Napriek cieľu „ochrana ovzdušia a znižovania emisií skleníkových plynov“ predkladateľ materiálu málo konkretizuje v opatreniach na str. 18  svoj podiel na realizácii uvedených opatrení. 
8.Termín na vypracovanie a predloženie zákona o OZE navrhujeme posunúť do 31. augusta  2008 z dôvodu ukončenia štúdie Svetovej banky o podpore vo využívaní OZE.	O

Z

O

O

Z

Z

Z

O	A

A

A

A

A

A

A

A	

Text doplnený

Text vysvetlený

Text vysvetlený
a doplnený

Text upravený

Text vypustený

Text vypustený 

Text vypustený		
Slovnaft, a.s.	1.Formálna pripomienka k údaju o korunovom vyjadrení energetického potenciálu biomasy 160 PJ v 3. odstavci na 5. strane – odpovedajúca čiastka by mala byť 80 mld. Sk, zrejme sa jedná o preklep. 
2.Vo štvrtom odstavci na 5. strane predpokladané zníženie GHG do roku je 20% a nie 30% - aj keď pred zasadnutím svetového fóra na ostrove Bali boli takéto zámery zo strany predstaviteľov EU
3. Na strane 7 pod bodom 4. je medzi výhodami uvedené, že pestovanie energetických plodín má pozitívny vplyv na vodné zdroje. V publikovaných hodnotiacich materiáloch boli vyslovené obavy zo znečistenia vodných zdrojov a z ich nadmernej exploatácie z titulu pestovania plodín pre energetické účely – z uvedených dôvodov možno by bolo vhodné tento faktor neuvádzať ako komplementárnu výhodu pestovania energetických plodín.
4. Na strane 7 medzi deklarovanými nevýhodami využitia biomasy je v správach uvádzaný ich násobne nižší energetický obsah v porovnaní s fosílnymi palivami a z toho prameniace logistické problémy. Nadväzne existuje reálna potreba optimalizácie dostupnosti biomasy z dôvodov ekonomickej efektívnosti ich použitia. V prípade využitia bioplynu, resp. biomasy na energetické účely je problémom vyvedenie elektrickej energie a súčasné ekonomicky efektívne využitie elektrickej a tepelnej energie súčasne tak, ako to je uvedené na strane 15 správy.
5. Vo vete v 8. riadku zhora na strane 8 by možno bolo vhodnejšie zvýrazniť externú nutnosť „silne dôležité“ výrazom „veľmi dôležité“ aj keď zámer autora je úplne pochopiteľný. 
6. Schéma č.1 na strane 9 je natoľko zložitá, že niektoré operácie nemajú výstup, resp. sú spojené operácie, ktoré bezprostredne nesúvisia, napr. Pelety-Lisovanie-Esterifikácia; Skvapalňovanie a Pyrolýza nemajú výstupy. Je zrejmé, že čitateľ znalý problematiky si správne zaradí jednotlivé procesy aj napriek týmto formálnym nedostatkom.
7. Za kľúčové je možné považovať nenápadné konštatovanie v 7. riadku zdola na strane 9 „ za priaznivých podporných mechanizmov...“. Je nesporné, že bez účinnej štátnej podpory bude akčný plán využitia biomasy bude ťažko realizovateľný v podnikateľskej praxi.
8. Na strane 10 v Tab. č. 1 chýba referenčný rozmer (ha)
9. V materiáli som nenašiel podklady, resp. súvisiace údaje ku Grafu č. 1. Chýba zhoda s údajmi uvedenými v materiáli MH SR č. 718/2007-1000 z 19.4.2007. Určité doplnenie by umožnilo lepšie pochopiť súvislosti aj medzi údajmi uvedenými v Tab. č. 2 a v Grafe č. 1.
10. Bolo by vhodné uviesť čo vyjadruje údaj o výmere poľnohospodárskej pôdy v SR 2 432 979 ha v Tab. č. 3 na strane 12. Údaje v tabuľke a texte sa bez znalosti podkladových materiálov obtiažne interpretujú.
11. V priorite 2 na strane16 by bolo vhodné uviesť, či v prípade kvapalných biopalív sa rozumeli kapacity na výroby palív 1. alebo 2. generácie. V prípade výroby MERa – biopaliva 1. generácie už v blízkej budúcnosti bude dostatok výrobných kapacít bez potreby osobitných podpôr. 
12. V texte 1. odstavca na strane č. 19 bolo zo súčinnosti vynechané Ministerstvo pôdohospodárstva SR – zrejme omylom.	O

O

O

O

O

O

O

O
O

O

O

O
	A

A

ČA

A

A

A

A

A
A

N

A

A	Preklep opravený

Text opravený

Text upravený

Text doplnený

Text upravený

Schéma opravená

Pripomienka vyjadruje pod-poru materiálu

Údaj doplnený
Doplnená tabuľka

Údaj vyjadruje celkovú plochu poľnoh.pôdy 
Text spresnený

Údaj doplnený
		
SPPK	V záujme podpory rozvoja využívania biomasy na energetické účely je nevyhnutné čo najskôr prijať takú legislatívnu úpravu, ktorá budúcim investorom pri rozhodovaní o investíciách zabezpečí odber energie na obdobie prinajmenšom 10 rokov s určením minimálnej ceny za jednotku výkonu na toto obdobie. SPPK zároveň zastáva názor, aby podpora pestovania energetických plodín, ktorú Slovensko v tomto roku čerpalo prvýkrát, zostala zachovaná prinajmenšom na obdobie do roku 2010.	O	A	Pripomienky vyjadrujú pod-poru materiálu